
PARLAMENTUL ROMÂNIEI

                                                      CAMERA DEPUTAŢILOR
	                  Comisia pentru politică  economică,                                                                                                                          reformă şi privatizare                     


Nr. 4c-1/196/2014
	                                   Comisia pentru industrii
                            şi servicii
                 Nr. 4c-3/320/2014


                                                                                 Nr. PL-x 481/2014
                                                                                      Bucureşti, 02.02.2016                                                   
                                   BIROULUI  PERMANENT  

                                                      AL 

    CAMEREI DEPUTAŢILOR
Vă înaintăm, alăturat, RAPORTUL COMUN asupra proiectului de Lege privind transferul, cu titlu gratuit, pachetului integral de acţiuni deţinut de stat la Societatea Naţională ,,Aeroportul Internaţional Timişoara-Traian Vuia" - S.A. din proprietatea privată a statului şi din administrarea Ministerului Transporturilor în proprietatea privată a judeţului Timiş, transmis, spre dezbatere în fond, Comisiei pentru politică economică, reformă şi privatizare și Comisiei pentru industrii şi servicii, cu adresa                     nr. PL-x 481 din 8 octombrie 2014, înregistrată sub nr. 4c-1/196, respectiv                                 nr. 4c-3/320  din 10 octombrie 2014, Camera Deputaţilor fiind Cameră decizională.
În raport cu obiectul şi conţinutul său, iniţiativa legislativă face parte din categoria legilor ordinare.



         PREŞEDINTE


                         VICEPREŞEDINTE
                             Mihai TUDOSE                                                   Marin GHEORGHE

   RAPORT COMUN

asupra
proiectului de Lege privind transferul, cu titlu gratuit, 

pachetului integral de acţiuni deţinut de stat la 

Societatea Naţională ,,Aeroportul Internaţional Timişoara-Traian Vuia" - S.A.

din proprietatea privată a statului şi din administrarea 

Ministerului Transporturilor în proprietatea privată a judeţului Timiş
În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia pentru industrii şi servicii au fost sesizate, spre dezbatere în fond, cu proiectul de Lege privind transferul, cu titlu gratuit, pachetului integral de acţiuni deţinut de stat la Societatea Naţională ,,Aeroportul Internaţional Timişoara-Traian Vuia" - S.A. din proprietatea privată a statului şi din administrarea Ministerului Transporturilor în proprietatea privată a judeţului Timiş, transmis cu adresa nr. PL-x 481 din                 8 octombrie 2014, înregistrată sub nr. 4c-1/196, respectiv nr. 4c-3/320 din 10 octombrie 2014.
Conform prevederilor art. 75 din Constituţia României, republicată, şi ale                       art. 92 alin. (9) pct. 1 din Regulamentul Camerei Deputaţilor, republicat,                                   Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 1 octombrie 2014.  

Ministerul Transporturilor, prin adresa nr. 25107 din 5 octombrie 2015, menţionează că în raport de dispoziţiile Deciziei Curţii Constituţionale nr. 574 din 16 octombrie 2014, publicată în Monitorul Oficial al României, Partea I, nr. 889 din 8 decembrie 2014, nu mai susţine adoptarea iniţiativei legislative.
Guvernul, prin punctul de vedere transmis cu adresa nr. 11495/DRP din                             25 ianuarie 2016, nu susţine adoptarea proiectului de lege.

Consiliul Legislativ, prin avizul nr. 746 din 26 iunie 2014 a avizat favorabil  iniţiativa legislativă, cu observaţii şi propuneri.
Comisia pentru transporturi şi infrastructură a avizat favorabil proiectul de lege, conform avizului  nr. 4c-26/150 din 3 decembrie 2014.
Comisia juridică, de disciplină şi imunităţi a avizat favorabil iniţiativa legislativă, conform avizului nr. 4c-11/1040 din  9 decembrie 2014. 
Proiectul de lege are ca obiect de reglementare transferul, cu titlu gratuit, al pachetului integral de acţiuni deţinut de stat la Societatea Naţională „Aeroportul Internaţional                        Timişoara –Traian Vuia” – S.A., din proprietatea privată a statului şi din administrarea Ministerului Transporturilor, în proprietatea privată a judeţului Timiş.
În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii au examinat iniţiativa legislativă în şedinţe separate. Membrii Comisiei pentru politică economică, reformă şi privatizare au examinat proiectul de lege menţionat mai sus şi documentele care îl însoţesc pe parcursul mai multor şedinţe, dezbaterile finalizându-se în şedinţa din 2 februarie 2016. Membrii Comisiei pentru industrii şi servicii au examinat iniţiativa legislativă menţionată mai sus, în şedinţa din 22 septembrie 2015.
Din totalul de 24 de membri ai Comisiei pentru politică economică, reformă şi privatizare au fost prezenţi la dezbateri toţi deputaţii, iar din numărul total de 18 membri ai Comisiei pentru industrii şi servicii au participat la dezbateri 16 deputaţi. 

Potrivit reglementărilor art. 56 alin. (1) şi (2) din Regulamentul Camerei Deputaţilor, republicat, la lucrările celor două Comisii au participat, în calitate de invitați, din partea Ministerului Transporturilor, domnul secretar de stat Ion Aurel Stanciu, iar din partea                   Ministerului Justiției, doamna consilier Honoria Olaru.
În urma dezbaterilor şi a opiniilor exprimate, membrii celor două Comisii au hotărât,                  cu majoritate de voturi (o abţinere), respingerea proiectului de Lege privind transferul, cu titlu gratuit, pachetului integral de acţiuni deţinut de stat la Societatea Naţională                             ,,Aeroportul Internaţional Timişoara-Traian Vuia" - S.A. din proprietatea privată a statului şi din administrarea Ministerului Transporturilor în proprietatea privată a judeţului Timiş, deoarece prin Decizia Curţii Constituţionale nr. 574 din 16 octombrie 2014, publicată în Monitorul Oficial al României, Partea I, nr. 889 din 8 decembrie 2014, ale cărei considerente sunt obligatorii pentru orice subiect de drept de pe teritoriul României, orice lege specială prin care s-ar realiza un transfer cu titlu gratuit al unuor acţiuni din proprietatea statului în proprietatea privată a unor unităţi administrativ-teritoriale este neconstituţională, prin raportare la art. 44 din Constituţia României, republicată, în ceea ce priveşte protecţia proprietăţii private a statului.
În raport cu obiectul şi conţinutul său, iniţiativa legislativă face parte din categoria  legilor ordinare.       
 PREŞEDINTE                                                   VICEPREŞEDINTE                            

                Mihai TUDOSE                                                 Marin GHEORGHE
                 SECRETAR                                                              SECRETAR

                  Cornel ITU                                                       Radu Bogdan ŢÎMPĂU 
                      ŞEF SERVICIU
                                     Consilieri parlamentari
      Lidia-Graziella SEGĂRCEANU                                                              Cristina Donea

